kardosdrur/scandi-wiki huggingface dataset:
Beth Hart

Beth Hart () er ein USA-amerikansk musikar frå Los Angeles i California. Ho vart kjend då ho i 1999 gav ut singelen «LA Song (Out of This Town)» frå sitt andre album Screamin' for My Supper. Singelen gjekk til topps i New Zealand, og nådde topp 5 på den amerikanske Adult Contemporary og topp 10 på Billboard Adult Top 40-lista.

Hart har hatt fleire godt mottekne samarbeid med gitaristen Joe Bonamassa, som starta i 2011 med Don't Explain, følgt av Grammy-nominerte Seesaw (2013) og Live in Amsterdam (2014), og sistnemnde toppa Billboard Blues Album Chart, ei liste ho har toppa seks gonger. Hennar siste samarbeid med Bonamassa var 2018-albumet Black Coffee.  Hart har hatt to nummer 1-singlar i Danmark, «As Good as It Gets» og «Learning to Live», og dessutan eit dobbelt platinaseljande album, Leave the Light On.

Diskografi
 Beth Hart and the Ocean of Souls (1993)
 Immortal (1996)
 Screamin' for My Supper (1999)
 Leave the Light On (2003)
 37 Days (2007)
 My California (2010)
 Don't Explain med Joe Bonamassa (2011)
 Bang Bang Boom Boom (2012)
 Seesaw med Joe Bonamassa (2013)
 Better Than Home (2015)
 Fire on the Floor (2016)
 Black Coffee med Joe Bonamassa (2018)
 War in My Mind (2019)
 A Tribute to Led Zeppelin (2022)

Kjelder

Denne artikkelen bygger på «Beth Hart» frå ,  den 17. juli 2023. 
 oppgav desse kjeldene:

Bakgrunnsstoff

 

USA-amerikanske låtskrivarar
USA-amerikanske rockesongarar
USA-amerikanske bluessongarar
USA-amerikanske soulsongarar
Musikarar frå Los Angeles
Michael Bradford

Michael Bradford () er ein USA-amerikansk musikar frå Detroit. Han er hovudsakleg kjend som bassgitarist, men spelar òg gitar og klaverinstrument, og har arbeidd mykje som produsent og lydteknikar. Blant andre har Bradford arbeidd med Madonna, Youngstown, Kid Rock, Uncle Kracker og i filmmusikk. Han er for tida gitarist i The Felons Club og spelte på debutalbumet deira Welcome to the Club.

Diskografi

Kjelder

Denne artikkelen bygger på «Michael Bradford» frå ,  den 17. juli 2023. 
 oppgav desse kjeldene:  

Musikarar frå Detroit
USA-amerikanske bassistar
USA-amerikanske gitaristar
USA-amerikanske lydteknikarar
USA-amerikanske plateprodusentar
Infinite av Deep Purple

Infinite (skriven som infinite) er det 20. studioalbumet til det engelske rockebandet Deep Purple, gjeve ut 7. april 2017.

Mottaking

Ein meldar på Sputnikmusic kommenterte: «For alt me veit kan inFinite svært vel vera den siste plata til Deep Purple, og for kva det er verd, kan han ikkje samanliknast med noko av det den legendariske gruppa gav ut i sine glansdagar. Men prøv å tenkja på band som speler som Deep Purple, og du vil truleg ikkje klara å finna igjen eitt einaste. inFinite er med alle avgrensingane sine ein apoteose av karakter og talent, eit verk av ei gruppe menn som kjenner seg komfortable i sitt eige skinn og komfortable med kvarandre, noko som er merkeleg å tenkja på når me tenkjer på bandhistoria. Når alt kjem til alt, viss det er slik denne historia endar, er det trass alt ein lykkeleg slutt.» Paul Lester frå Louder Sound uttalte «InFinite fungerer best når Purple gjer det dei er best på: ekstrapolerer og alkymiserer bluesen og tek han til nye progressive høgder».

Innhald

The Now What?! Live Tapes Vol. 2
Dette er tre 10"-plater frå luksus-boks-utgåva frå april 2017.

Medverkande
Ian Gillan – vokal
Steve Morse – gitar
Roger Glover – bass
Ian Paice – trommer
Don Airey – klaverinstrument
Andre medverkande
Bob Ezrin – ekstra klaverinstrument, korvokal, perkusjon, produsent, miksing
Tommy Denander – ekstra gitar (spor 8)

Production
Justin Cortelyou – lydteknikar, miksing
Bryce Roberts – ekstra lydteknikar
Crispin Day – ekstra vokalinnspelingar
Trevor Anderson – ekstra vokalinnspelingar
Cody Robertson – assisterande lydteknikar
Tommy Denander – ekstra lydteknikar
Doron Plascow – ekstra lydteknikar
Piers Mortimer – ekstra lydteknikar

Salslister

Vekeslister

Årslister

Salstrofé

Kjelder

Denne artikkelen bygger på «Infinite (Deep Purple album)» frå ,  den 17. juli 2023. 
 oppgav desse kjeldene:  

Musikkalbum frå 2017
Deep Purple-album
Edel AG-album
Album produserte av Bob Ezrin
Album spelte inn i Noble Street Studios
Nummer-ein-album i Tyskland
Nummer-ein-album i Sveits
Tommy Denander

Tommy Denander () er ein svensk gitarist, låtskrivar og plateprodusent. Han er mest kjend for rolla si i AOR-prosjektet Radioactive.

Denander har arbeidd med artistar som Michael Jackson, Paul Stanley, Alice Cooper, Deep Purple, Anastacia, Ricky Martin, Hollywood Vampires, Rob Thomas, Jeff Beck, Peter Cetera, Richard Marx, Rob Zombie, Vince Gill, Ke$ha, Steve Perry og mange fleire.

Kjelder

Denne artikkelen bygger på «Tommy Denander» frå ,  den 17. juli 2023. 
 oppgav desse kjeldene:  

Svenske gitaristar
Svenske plateprodusentar
Svenske låtskrivarar
Haka

Haka er ein seremoniell dans i maorikulturen. Dansen vert framført av ei gruppe dansarar, og nyttast for å visa byrgskap, styrke og samhald. Haka vert ofte sett på som ein krigsdans som skal gjera mannlege krigarar klåre til strid, men haka har vorte dansa av både kvinner og menn.

Kjenneteikn 
Rytmisk tramping med bein og tromming på kroppen, framspring av tunge og felles brøling kjenneteiknar haka-dans.

Framvising 
Det finst ulike variantar av haka, som vert nytta i ulike samanhengar. Æresgjestar kan ynskjast velkomen med ein variant av haka. Haka-dans kan elles verta framført ved viktige hendingar, sportslege eller festlege høve, eller dansast i samband med gravferder.

Haka i rugby 
Det newzealandske herrelandslaget i rugby union – òg kjent som All Blacks – har gjort dansen internasjonalt kjend, då laget alltid dansar ein variant av haka føre kvar kamp. Mange av dei newzealandske rugbyspelarane er sjølv maoriar.

Kjelder 

Denne artikkelen bygger på «Haka» frå ,  den 17. juli 2023.

Bakgrunnsstoff 

Dansar
Newzealandsk historie
Turning to Crime

Turning to Crime er det 22. studioalbumet til det engelske rockebandet Deep Purple, gjeve ut 26. november 2021. Det består eine og åleine av coverversjonar,<ref>Roger Glover On New Deep Purple Album 'Turning To Crime' - Forbes. 26. november 2021. Henta 27. november 2021.</ref> og er det siste Deep Purple-albumet med gitaristen Steve Morse før han forlét bandet i juli 2022.

Bakgrunn og innspeling
Turning to Crime vart til etter forslag frå Bob Ezrin, som har vore produsenten til Deep Purple sidan 2013. Gitt ut omtrent femten månader etter Whoosh!, markerte dette første gongen sidan Come Taste the Band frå 1975 at Deep Purple gav ut eit nytt studioalbum berre eitt år etter det førre.

Sporet «The Battle of New Orleans» markerer første gong Roger Glover har sunge vokal av noko slag på ei Deep Purple-studioinnspeling.

Eit 13. spor «(I'm a) Road Runner» vart sleppt som nedlasting den 6. oktober 2021 og seinare på den avgrensa 5×12″ vinylboksen, som B-sida av «7 and 7 Is».

Innhald

MedverkandeDeep PurpleIan Gillan – vokal (alle spor), korvokal (2, 4, 5, 7, 8, 10, 11), perkusjon (3, 7)
Steve Morse – gitarar (alle spor), vokal (9)
Roger Glover – bass (alle spor), ekstra klaverinstrument (1), korvokal og perkusjon (7), vokal (9)
Ian Paice – trommer (alle spor)
Don Airey – klaverinstrument (alle spor)Musikarar'''
Bob Ezrin – korvokal (2, 5, 7, 8, 10–12), vokal (9)
Leo Green – tenorsaksofon (2, 6), blåsararrangement (2)
Matt Holland – trompet (2, 6)
Nicole Thalia – korvokal (4, 6, 12)
Marsha B. Morrison – korvokal (4, 6, 12)
Gina Forsyth – fele (9)
Bruce Daigrepont – trekkspel (9)
Julian Shank – perkusjon (10)

Salslister

Vekeslister

Årslister

KjelderDenne artikkelen bygger på «Turning to Crime» frå ,  den 17. juli 2023.  oppgav desse kjeldene:''  

Musikkalbum frå 2021
Deep Purple-album
Edel AG-album
Album produserte av Bob Ezrin
Coveralbum
Pekingand

Pekingand (trad. kinesisk 北京烤鸭, pinyin Běijīng kǎoyā) er ein klassisk kinesisk rett som består av ei heil and som vert laga med hovudet på. Retten vert som regel laga av arten pekinand (Anas platyrhynchos domestica).

Retten har røter tilbake til Kina på 1200-talet, og var ein favoritt av Ming-familien under Ming-dynastiet på det tidlege 1400-talet. Retten vert i dag servert over heile verda, og er ein av dei mest kjende kinesiske rettene.

Namneforma Peking-and blei innarbeida på norsk før romaniseringa «Beijing» blei teken i bruk i Noreg.

Kjelder

Denne artikkelen bygger på «Pekingand» frå ,  den 16. juli 2023.

Bakgrunnsstoff

Kinesisk mat
Nasjonalretter
Beijing
Anderetter
NM i orientering 2008

Noregsmeisterskapen i orientering 2008 vart avvikla i tida 28. til 31. august i Tromsø i Troms. Menn og kvinner tevla på normal- og mellomdistanse, samt stafett. Marianne Andersen og Audun Weltzien vann kvar sin kongepokal.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder
Dagsavisen 29. august 2008
Dagsavisen 1. september 2008

Noregsmeisterskap i orientering
Noregsmeisterskap i 2008
Idrettstilskipingar i Troms
Rheinfelden i Baden-Württemberg

Rheinfelden er ein grenseby og ein kommune sørvest i forbundslandet Baden-Württemberg i Tyskland. Kommunen omfattar 62,8 km² og har eit folketal på om lag 33 000. Byen ligg på nordbreidda av Hochrhein, tvers overfor den samnemnde byen i Aargau-kantonen i Sveits.

Musikaren Anne-Sophie Mutter er frå Rheinfelden.

Kjelder

Denne artikkelen bygger på «Rheinfelden (Baden)» frå ,  den 18. juli 2023.

Bakgrunnsstoff

Byar i Baden-Württemberg
Weil am Rhein

Weil am Rhein er ein by og ein kommune lengst sørvest i forbundslandet Baden-Württemberg i Tyskland. Kommunen omfattar 19,5 km² og har eit folketal på vel 30 000. Byen ligg på austbreidda av Rhinen.

Sørvest i kommunen møtest trelandsgrensa mellom statane Tyskland, Frankrike og Sveits. Sjølve grensepunktet er ute i Rhinen. Kommunen grensar såleis mot Frankrike i vest og Sveits i sør.

Weil er i mange måtar ein forstad til den sveitsiske storbyen Basel.

Kjelder

Denne artikkelen bygger på «Weil am Rhein» frå ,  den 18. juli 2023.

Bakgrunnsstoff

Byar i Baden-Württemberg
Pia Sillanpää

Pia Sillanpää () er ein finsk politikar for Sannfinländarna. Den 5. april 2023 blei ho riksdagsmedlem for Vasa valkrins.

Kjelder

Bakgrunnsstoff

Finske politikarar
Moussaka

Moussaka (gresk μουσακάς, tyrkisk musakka) er ein gratinert matrett som stammar frå Midtausten, men som også er typisk for det balkanske kjøkenet. Retten er best kjend frå Tyrkia og Hellas, men han er utbreidd i store delar av Midtausten og på Balkan. Moussaka består i hovudsak av aubergine, tomat, lam, kvitlauk og diverse urter. Salat og brød blir gjerne også servert som tilbehøyr. Mousakka vert laga i forskjellige former og variasjonar i dei ulike landa og geografiske områda der retten er utbreidd.

Etymologi
Det norske og engelske ordet «moussaka» kjem frå det greske «mousakas» (μουσακάς). Det greske namnet kjem igjen frå det tyrkiske «musakka». Same namn er funne i land som tidlegare var ein del av Det osmanske riket. Det tyrkiske namnet kjem i sin tur frå arabiske «musaqaa» (مسقعة), som direkte omsett betyr ‘avkjølt.

Ein annan populær tyrkisk rett, kalla İmam bayıldı (som betyr ‘Imamen besvimte’), liknar på moussaka, men blir eten kald og inneheld som regel ikkje kjøtdeig. Moussaka blir eten varm.

Kjelder

Denne artikkelen bygger på «Moussaka» frå ,  den 19. juli 2023.

Bakgrunnsstoff

Bulgarsk mat
Gresk mat
Tyrkisk mat
Nasjonalretter
NM i orientering 2009

Noregsmeisterskapen i orientering 2009 vart avvikla i tida 10. til 13. september i Haltdalen, Ålen og Holtålen i Sør-Trøndelag. Menn og kvinner tevla på normal- og mellomdistanse, samt stafett.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder

Noregsmeisterskap i orientering
Noregsmeisterskap i 2009
Idrettstilskipingar i Trøndelag
Carl Vilhelm Holst

Carl Vilhelm Boye Holst () var ein norsk  litteraturforskar og kunstfilosof frå Stavanger.

Holst studerte litteraturhistorie ved Universitetet i Oslo og vart cand.mag. i 1933, med ei avhandling om lukkekjensla hos den franske forfattaren Stendhal. Han var så skulelærar i Oslo, deretter var han frå 1936 til 1940 lektor i norsk ved Sorbonne-universitetet i Paris. 1941-43 var Holst lektor i fransk ved Universitetet i Oslo. Sidan var han universitetsstipendiat i litteraturhistorie, der han førelas i fransk poesi og generell estetikk.

Holst var kritisk til historismen og «psykologismen» som metodar i litteratur-granskinga. Han hevda at det «bare er ved å erkjenne diktningens vesen at man kan bestemme de forskjellige litterære forskningsgrenenes relevans for litteraturen».

Utvalde skrifter
Stendhal: l'auteur d'Armance, (i Edda 1937)
Défense et illustration de l'histoire littéraire, (i Orbis litterarum 1943)
Fragment av en kunstfilosofi, (1953)
Baudelaires estetikk, (1954)
Kulturfilosofiske skrifter, (1974)

Kjelder

Denne artikkelen bygger på «Carl Vilhelm Holst» frå ,  den 19. juli 2023.

Litteratur 
 Knut Imerslund: Den estetisk-filosofiske skole i norsk litteraturforskning – mål og metode. Oslo: Gyldendal, 1978.

Norske litteraturhistorikarar og kritikarar
Folk frå Stavanger
Sigmund Mowinckel

Sigmund Olaf Plytt Mowinckel () var ein norsk teolog fødd i Kjerringøy. Han var ein internasjonalt kjend forskar på Det gamle testamentet.

Prestesonen Mowinckel vart cand.theol. i 1908. 1911-13 studerte han i Tyskland og vart påverka av den tyske gammaltestament-forskaren Hermann Gunkel. Seinare verka også den danske religionshistorikaren Vilhelm Grønbech inn på Mowinckels forfattarskap.

Frå 1915 var Mowinckel tilsett ved Det teologiske fakultet i Oslo, fyrst som universitetsstipendiat og sidan 1917 som dosent, frå 1922 i professor-stilling. Gjennom artiklar og bøker ytte han viktige bidrag til utforskinga av dei historiske, profetiske og poetiske tekstane. Sterkast interesse fanga hans studiar av dei bibelske salmane. Dei seks delane i Psalmenstudien, som kom ut i åra 1921–24, vart grundig diskutert innom fagfeltet.

Kjelder
Sigmund Mowinckel i Norsk Biografisk Leksikon ved snl.no

Norske teologiprofessorar
Lörrach

Lörrach er ein by og ein kommune langt sørvest i forbundslandet Baden-Württemberg i Tyskland.  Kommunen omfattar 39,4 km² og har eit folketal på over 49 000 og grensar i sør mot Sveits. Byen ligg i Wiesetal, ein dal omgjeven av låge åsar, og ved utkanten av Schwarzwald. Lörrach kan reknast som ein forstad i storby-området kring Basel.

Löorach er krinshovudstad i ein «Landkreis» som har namn etter byen.

Kjelder

Denne artikkelen bygger på «Lörrach» frå ,  den 19. juli 2023.

Bakgrunnsstoff

Byar i Baden-Württemberg
Schopfheim

Schopfheim er ein by og ein kommune sørvest i forbundslandet Baden-Württemberg i Tyskland. Kommunen omfattar 68 km² og har eit folketal på 20 000. Byen ligg 373 meter over havet, 13 km nordaust om krinshovudstaden Lörrach.

Kjelder

Denne artikkelen bygger på «Schopfheim» frå ,  den 19. juli 2023.

Bakgrunnsstoff

Byar i Baden-Württemberg
İmam bayıldı

İmam bayıldı er ein tyrkisk matrett med aubergine som hovudingrediens. Retten inneheld også lauk eller kvitlauk og ikkje minst olivenolje. İmam bayıldı kan også bli laga med kjøtdeig, men vanlegvis blir retten laga vegetarisk.

Bakgrunnen til namnet 
Direkte omsett betyr «imam bayıldı» ‘imamen svima av’ eller ‘imamen dåna’. Det finst mange historier om kor namnet kjem frå. Ifølgje ei av dei skulle ein imam ha svima av av glede fyrste gongen han smakte på denne retten.

Ifølgje ei anna historie skal ein imam ha gifta seg med dottera til ein rik olivenoljeprodusent. Dei fyrste 12 dagane skal kona hans ha laga aubergine, fylt med tomat, lauk og olivenolje av ypparste kvalitet. På den trettande dagen skal imamen ha fått servert aubergin utan olivenolje, og han skal då ha svima av av sorg.

Kjelder

Denne artikkelen bygger på «İmam bayıldı» frå ,  den 19. juli 2023.

Bakgrunnsstoff

Tyrkisk mat
Erwin Piscator

Erwin Piscator () var ein tysk teatersjef, regissør og skodespelarlærar.

Liv og verk 
Erwin Piscator var elev av den ekspresjonistiske nyskaparen Max Reinhardt. Han var verksam i Berlin i 1919-1931. Oppsetjingane hans var prega av eskperimentell fantasi med bruk av foto- og filmprojektorar. Han talet for ein folketeateridé, og streva etter å utvida den sosiale rekkevidda til teateret. Piscator sitt verk om politisk teater, Das politische Theater (1929), blei brunne av nasjonalsosialister under bokbåla rundt om i Nazi-Tyskland i 1933. Seinare same året fekk han yrkesforbod av teatersektoren innanfor Reichskulturkammer. Han var deretter verksam ei tid i Moskva. Han hadde allereie vendt seg ein del til film, han hadde til dømes skrive manus til Gewitter über Gottland (1927) og regissert Hoppla, wir leben! av Ernst Toller same året. I Sovjetunionen laga han no Vosstanije rybakov (1934). Seinare budde og verka han i Paris og New York og frå 1951 igjen i Tyskland. Han stod òg for gjestespel i Sverige, til dømes i Gøteborg 1954-1955 og Uppsala 1957. Frå 1962 var Erwin Piscator sjef for sitt eige teater, Freie Volksbühne, i Vest-Berlin, som mange då rekna som ein av dei fremste scenane i Tyskland. I 1965 sette han opp den siste førestillinga si her, Ransakningen av  Peter Weiss. Piscator skipa omgrepet episk teater.

Bibliografi 

 Das politische Theater. (Berlin: Adalbert Schultz 1929).

Kjelder 

Denne artikkelen bygger på «Erwin Piscator» frå ,  den 19. juli 2023.  

Folk frå Hessen
Tyske regissørar
Rockin' Pneumonia and the Boogie Woogie Flu

«Rockin' Pneumonia and the Boogie Woogie Flu» er ein song skriven og først spelt inn av Huey «Piano» Smith i 1957, som fekk ein liten hit på Billboard-lista med songen, då han nådde 52. plassen på Top 100-lista. Han nådde derimot femteplassen på Most Played R&B by Jockeys-lista.

Bakgrunn
Tittelen er ein referanse til «vandrande» lungebetennelse og asiatisk influensa, som ramma USA i 1957-58. Ifølgje songteksten ønskjer songaren å tilnærma seg ei kvinne han ser på ein klubb, eller ein «joint», men på grunn av den musikalske sjukdommen sin lykkast han ikkje.

Musikarar 
 Huey «Piano» Smith - piano
 Sidney Rayfield - vokal
 «Scarface» John Williams - vokal
 Lee Allen - tenorsaksofon
 Alvin «Red» Tyler - barytonsaksofon
 Earl King - gitar
 Frank Fields - bass
 Charles «Hungry» Williams - trommer

Johnny Rivers-versjonen

I 1972 vart songen ein internasjonal hitsingel for Johnny Rivers, med Larry Knechtel på piano og dessutan andre Los Angeles-studiomusikarar frå The Wrecking Crew.  
«Rockin' Pneumonia» nådde sjetteplassen på den amerikanske Billboard Hot 100 vinteren 1973.  Det var den femte høgast rangerte låten til Rivers og låg lenger på lista (19 veker) enn nokre av dei to andre dusina av hitlåtane hans til då. På den amerikanske Cash Box topp 100-lista nådde songen topp 5, og i Canada nådde han tredjeplassen.

«Rockin' Pneumonia» gav Rivers hans tredje gullplate.

Salslister

Vekeslister

Årslister

Andre coverversjonar
 I 1957 vart melodien spelt inn av Larry Williams på Specialty Records. Han vart akkompagnert av mellom andre René Hall, gitar, Earl Palmer, trommar, og Plas Johnson, tenorsaks.
 The Crickets, i 1960 på albumet In Style with the Crickets.
 The Flamin' Groovies, i 1969, på debutalbumet Supersnazz, og igjen på deira andre album Flamingo, i 1970.
 Aerosmith, i 1987, på soundtracket til Less than Zero.
 Grateful Dead, på Europaturneen deira i 1972 på Strand Lyceum, London, England, 23. og 24. mai 1972.
 James Booker, på albumet sitt Gonzo: Live 1976 og King of New Orleans Keyboard..
 Professor Longhair, i 1974, først gitt ut i 1997 på albumet hans Rock 'n Roll Gumbo..
 Deep Purple, i 2021 på albumet Turning to Crime.

Kjelder

Denne artikkelen bygger på «Rockin' Pneumonia and the Boogie Woogie Flu» frå ,  den 19. juli 2023. 
 oppgav desse kjeldene:  

Songar om rock
Songar om jazz
Songar om blues
Songar frå 1957
Singlar frå 1957
Singlar frå 1972
Huey «Piano» Smith-songar
Johnny Rivers-songar
Ace Records-singlar
United Artists Records-singlar
The Crickets-songar
Deep Purple-songar
Aerosmith-songar
Tilapia

Tilapia viser til ei rekkje ciklidar som stammar frå ferskvatn i Afrika.

Tilapia er også namnet på ei fiskeslekt, men omgrepet kan visa til mange fiskar utanfor denne slekta. Fiskane er kjenneteikna av ein høg og flattrykt kropp, lang ryggfinne, og ofte også ein svart flekk på bakdelen. Tilapia blir mykje brukt til matfisk, og er vanlege i fiskeoppdrett i Afrika, Asia og Sør-Amerika.

Historie 
Tilapia er kjent under fleire namn. «Tilapia» er ei latinisering av thiape, som betyr ‘fisk’ på tswana.

Tilapia var eit symbol på gjenføding i gammal egyptisk kunst, og var knytt til gudinna Hathor. Han blei òg sagt å følgja og verna solguden Ra på den daglege reisa hans over himmelen. Tilapia måla på veggene i gravkammer minnar om trylleformel 15 i Dødeboka, der den avdøde uttrykker håpet sitt om ein plass i solbåten: «Du ser tilapiaen i si [sanne] form i den turkise dammen», og «Eg ser tilapiaen i sin [sanne] natur leia den raske båten i vatna sine».

Tilapia var ein av tre hovudtypar av fisk som blei fiska i Genesaretsjøen i bibelsk tid. På den tida blei ho kalla musht, i våre dagar «sanktpetersfisk». Dette namnet er henta frå Matteusevangeliet 17:24-27, der apostelen Peter fangar ein fisk som har ein mynt i munnen. Evangeliet nemner likevel ikkje arten til fisken.

Kjelder 

Denne artikkelen bygger på «Tilapia» frå ,  den 19. juli 2023.  

Ciklidar
Matfisk
Let the Good Times Roll av Louis Jordan

«'Let the Good Times Roll'» er ein jump blues-låt spelt inn i 1946 av Louis Jordan og hans Tympany Five. Songen er ein tolvtaktars blues i middels tempo og vart ein bluesstandard og ein av dei mest kjende songane til Jordan.

Komposisjon
«Let the Good Times Roll» er «Louis Jordan sin sprudlande festinvitasjon»:

Songen vart skriven av Sam Theard, ein New Orleans-fødd bluessongar og låtskrivar, og vart medkredittert til Fleecie Moore, kona til Jordan. Theard viste Jordan songen første gongen i 1942, medan han spelte på klubbar i Chicago. Melodien utvikla seg gjennom åra, heilt til Jordan spelte han inn i New York City i juni 1946.

Hitlister og anerkjenning
«Let the Good Times Roll» nådde andreplassen på Billboard R&B Chart i 1947. Baksida, «Ain't Nobody Here but Us Chickens», vart den beste nummer ein-plata i 1947 – begge låtane låg nesten seks månader på lista. I 2009 vart songen anerkjend med ein Grammy Hall of Fame Award. Jordan og Tympany Five framførte songen i filmen Reet, Petite, and Gone frå 1947, sjølv om det er studioinnspelinga og ikkje ein liveopptreden som er brukt i filmen.

Blues Foundation innlemma songen i sin Hall of Fame i 2013 i kategorien «Classic of Blues Recording - Singles or Album Tracks». I kunngjeringa om innlemminga heiter det at songen «vart ein standard showopnar for tallause bluesartistar gjennom åra, frå B.B. King til Koko Taylor». «Let the Good Times Roll» har òg vorte identifisert som inspirasjonskjelde til «Come On» av Earl King og «Bon Ton Roulet» av Clifton Chenier.

Kjelder

Denne artikkelen bygger på «Let the Good Times Roll (Louis Jordan song)» frå ,  den 19. juli 2023. 
 oppgav desse kjeldene:  

Songar frå 1946
Louis Jordan-songar
Ray Charles-songar
B.B. King-songar
Grammy Hall of Fame Award
Songar skrivne av Sam Theard
NM i orientering 2010

Noregsmeisterskapen i orientering 2010 vart avvikla med tevlingar i klassisk løype i Tosebygda i Trøgstad i Østfold sundag 11. september og med mellomdistansar og stafettar på Beitostølen i Oppland helga 18. og 19. september.

Menn

Normaldistanse

Mellomdistanse

Stafett

Kvinner

Normaldistanse

Mellomdistanse

Stafett

Kjelder

Noregsmeisterskap i orientering
Noregsmeisterskap i 2010
Idrettstilskipingar i Oppland
Idrettstilskipingar i Østfold